burgasdotpro/wikipedia huggingface dataset:
Bank of America Corporate Center

Bank of America Corporate Center je mrakodrap v meste Charlotte v štáte Severná Karolína (USA). Má 60 poschodí a výšku , je tak najvyššou budovou v meste, ale aj v štáte a za dobrej viditeľnosti je vidieť až zo vzdialenosti . Navrhol ju architekt César Pelli. 
Výstavba.
3. januára 1989 začala demolícia pôvodných objektov, tá trvala asi sedem mesiacov. Potom nasledovali výkopy pre budúce základy budovy, tie trvali približne 3 mesiace. Pri zemných prácach bolo nájdené zlato, to ale nebolo žiadnym prekvapením, pretože už v 19. storočí tu prepukla zlatá horúčka. 19. novembra 1989 boli dobetónované základy siahajúce pod úroveň ulice. Po pár mesiacoch bola stavba pozastavená, pretože mesto zasiahol hurikán Hugo s rýchlosťou vetra . 20. marca 1991 budova dosiahla 47. poschodie a výšku 180 a stala sa tak najvyššou v meste po tom, čo prekonala vysoký mrakodrap One First Union Center. 2. októbra 1991 bola dostavaná do konečnej výšky, kedy bola domontovaná vysoká strešná koruna. Stavba bola ukončená v júli 1992 a slávnostne otvorená v sobotu 17. októbra 1992.
Wells Fargo Center

Wells Fargo Center môže byť:
Region Poprad

Region Poprad, s.r.o. je malé regionálne vydavateľstvo so sídlom v Poprade. Pôvodne vydávalo iba knihy, v ktorých predstavovalo Slovensko prostredníctvom starých pohľadníc a fotografií. Postupne sa jeho činnosť rozrástla aj na tzv. populárne monografie miest a obcí a fotografické knihy.
Publikácie.
Vydavateľstvo vydáva knihy so starými pohľadnicami, monografie, fotografické knihy a knihy pre deti.
Služby.
Okrem knižných titulov vydavateľstvo ponúka aj spracovávanie reprezentačných publikácií o mestách a obciach „na kľúč“ formou popularizačných monografií.
Ocenenia.
Viacero kníh bolo ocenených v celoštátnych súťažiach:
Angel Wicky

Angel Wicky (* 8. apríl 1991, Pelhřimov) je česká pornoherečka, fotomodelka, playmate a režisérka.
Kariéra.
Angel študovala od detstva spev a herectvo. Od základnej školy až po konzervatórium a Masarykovu Univerzitu. Prvé nahé fotografie vznikli, keď mala 16 rokov a prvé pornofotografie, keď mala 18. Do tohto veku je to nelegálne. Jej kariéra začala v roku 2009, keď mala Angel 18 rokov. Začala ako fotomodelka pre fashion, glamour, topless, nude, erotiku a tiež porno. Angel je jednou z pornohviezd, ktoré sú veľmi otvorené ohľadom svojho života. Často uverejňuje nové príspevky na sociálnych sieťach Twitter , Facebook, instagram, kde má svoju fanúšikovskú základňu. Jej prsia sú prírodné a majú veľkosť 75 DD/E. Angel je bisexuálka. Momentálne žije v Česku v Prahe.
Fotenie pre Playboy.
Angel je jedna z 20 pornohviezd, ktoré sa dostali na titulnú stránku magazínu Playboy. Objavila sa v slovenskej aj českej edícii v júni roku 2014 a stala sa Playmate od novembra v tom istom roku. Angel fotí pre Playboy od apríla 2014. Počas roka 2015 sa objavila na titulkách a vo vnútri niekoľkých ďalších európskych vydaní a stala sa Playmate international alebo medzinárodná playmate. Fotografie boli nadobudnuté v Česku, Slovensku a Rakúsku.
Pôvod mena.
Význam jej mena vznikol kombináciou jej vlastného mena Viky a anglického slova “wicked”, čo znamená nezbedný, hriešny. Angel znamená anjel. Jej meno je teda rovnako protichodné ako jej vzhľad a povaha. Anjel s diablom v tele.
Filmografia.
Angel sa objavila už vo viac ako tisíc videách a scénach v spolupráci so spoločnosťami alebo menami erotického biznisu: Score, Hustler, Rocco Siffredi, Mofos, DDF, Dorcel, David Perry, Brazzers, Kink, Mario Saliery, Evil Angel, 21 sextury, Magma Film, Reality Kings, Nathan Blake, Joachim Kessef, Frank Thring, Chavier, Legalporn, Culioneros, Roy Alexandre, Silvia Saint, Evil Angel, Momxxx, Paradise films, Nutabu, XX-Cel, StockingsVideos, Private, Jacquie et Mischel, 21sextreme, Anilos apod. 
Spolupráca s medzinárodnými časopisy FHM, SCORE, HUSTLER, Delicious Dolls, Modelz view, SKYN, Union magazine, Adam, Man magazine, MOmag, Tribe.. Spolupráca s tv, rádii a talkshow Show Jana Krause, Intim s Heidi Janků, René talkshow, Nova a Prima TV, Lokál TV, TV Barrandov, TV OČKO, TV Mňam, TIP rádio Seejay... pod.
8 Spruce Street

8 Spruce Street (známy aj ako Beekman Tower alebo New York by Gehry) je obytný mrakodrap v New Yorku. S výškou je 12. najvyššou budovou mesta.
Výstavba dekonštruktivistického mrakodrapu prebiehala v rokoch 2006 – 2011, plnú výšku dosiahol v roku 2009. Architektom mrakodrapu bol Frank Gehry. Na 76 poschodiach sa nachádza 903 bytových jednotiek. Celková podlahová plocha budovy je približne .
Mrakodrap získal v Emporis Skyscraper Award 2011 prvé miesto.
Panamerické majstrovstvá v bejzbale žien 2015

Panamerické majstrovstvá v bejzbale žien 2015 boli v poradí 2. Panamerické majstrovstvá v bejzbale žien, ktoré organizuje Panamerická bejzbalová konfederácia (COPABE). Konali sa od 8.12. marca 2015 v Santiago de los Caballeros, v Dominikánskej republike, za účasti 5 tímov. Družstvo získalo titul po finálovom víťazstve nad .
Majstrovstvá boli zároveň kvalifikáciou na bejzbalový turnaj Panamerických hier 2015, ktoré hostí kanadské Toronto. Ženský turnaj bude mať na hrách premiéru a z týchto majstrovstiev sa naň kvalifikovali 4 najlepšie družstvá. , ako organizátor hier, mala miesto na hrách zabezpečené.
Účastníci.
 Číslo udáva umiestnenie v aktuálnom rebríčku IBAF v roku 2014.
900 North Michigan

900 North Michigan je mrakodrap v Chicagu v štáte Illinois. Má 66 poschodí a výšku a je tak 7. najvyššia v meste. V budove sa nachádzajú kancelárie, hotel, byty, obchodný dom s reštauráciami a garáže. Budova má v nižších poschodiach oceľový skelet a vo vyšších, kde sa nachádza hotel, je vybudovaný zo železobetónu. Budova má fasádu z vápenca. Výstavba prebiehala v rokoch 1987 – 1989.
Svinec

Svinec môže byť:
Rudolf Kirchschläger

Rudolf Kirchschläger (* 20. marec 1915, Niederkappel, Rakúsko – † 30. marec 2000, Viedeň) bol rakúsky politik, diplomat a sudca. V rokoch 1974 – 1986 bol, ako nestraník, prezidentom Rakúska. V rokoch 1970 – 1974 bol ministrom zahraničných vecí. 
Životopis.
Študoval právo na Viedenskej univerzite, po anšluse v roku 1938 však musel štúdia opustiť, keď odmietol vstúpiť do NSDAP. Pracoval potom ako bankový úradník, kým bol odvedený do wehrmachtu v ktorého radoch bojoval na západnej aj východnej fronte. Vďaka tomu smel počas služby dokončiť svoje štúdiá práv.
Po vojne pracoval ako sudca, v roku 1954 však nastúpil na ministerstvo zahraničia a začala jeho diplomatická kariéra. V rokoch 1967 – 1970 bol veľvyslancom v Československu, z pričom tieto pozície zamieril rovno na post šéfa rakúskej diplomacie do vlády Bruna Kreiskeho. Po štyroch rokoch bol zvolený prezidentom ako nestranícky kandidát sociálno-demokratickej strany (SPÖ) , v roku 1980 bol znovuzvolený (už ako kandidát oboch veľkých strán – SPÖ aj ÖVP) so ziskom 80 percent hlasov – patril k najpopulárnejším politikom rakúskej histórie. V pozícii rakúskeho veľvyslanca v Prahe sa preslávil tým, že v roku 1968, po invázii vojsk Varšavskej zmluvy, umožňoval československým občanom bezproblémový odchod do Rakúska.
Thomas Klestil

Thomas Klestil (* 4. november 1932, Viedeň, Rakúsko - † 6. júl 2004, Viedeň) bol rakúsky diplomat a politik. 
V rokoch 1978 až 1982 bol rakúskym vyslancom v OSN, v rokoch 1982 až 1987 potom veľvyslancom v USA. V rokoch 1992 až 2004 zastával úrad rakúskeho prezidenta. Zomrel iba dva dni pred koncom svojho druhého funkčného obdobia.
Franz Jonas

Franz Jonas (* 4. október 1899, Viedeň, Rakúsko – † 24. apríl 1974, Viedeň) bol rakúsky politik, člen SPÖ (Rakúska sociálno-demokratická strana) a prezident Rakúska v rokoch 1965 až 1974. Pochádzal z moravskej rodiny Jonášovcov.
Pôvodným povolaním bol sadzač. Ako člen SPÖ sa po druhej svetovej vojne zapojil do rakúskej politiky a stal sa starostom Viedne (1951 – 1965). V roku 1965 bol zvolený za spolkového prezidenta, v roku 1971 bol do rovnakej funkcie zvolený na ďalšie volebné obdobie.
Michael Hainisch

Michael Hainisch (* 15. august 1858, Aue bei Schottwien, Rakúsko - † 26. február 1940, Viedeň) bol rakúsky politik a druhý rakúsky prezident po páde monarchie a po skončení 1. svetovej vojny. 
Hainisch bol nezávislým kandidátom, nebol členom žiadnej politickej strany. Vo funkcii bol od 9. decembra 1920 do 10. decembra 1928. Prezidentom sa stal po odvolaní Karla Seitza v roku 1920.
Adolf Schärf

Adolf Schärf (* 20. apríl 1890, Mikulov – † 28. február 1965, Viedeň, Rakúsko) bol rakúsky politik. V rokoch 1957 – 1965 bol prezidentom Rakúska, zomrel v úrade.
V rokoch 1945 – 1957 bol vicekancelárom Rakúska. Bol členom sociálno-demokratickej strany (SPÖ), ktorej predsedom bol v rokoch 1945 – 1957, a patril tak k zakladateľom rakúskeho politického modelu (založeného na veľkých koalíciách socialistov a ľudovcov) i rakúskej verzie sociálneho štátu.
Vyštudoval právo na Viedenskej univerzite. Po prvej svetovej vojne sa začal angažovať v sociálnodemokratickej strane, kvôli čomu bol po páde demokracie v Rakúsku v roku 1934 krátko väznený. Po prepustení sa stiahol z politiky a venoval sa právu. Po druhej svetovej vojne mu však bolo vyčítané, že arizoval židovský majetok, okrem iného právnickú firmu, ktorá nebola nikdy vrátená pôvodnému majiteľovi, Arnoldovi Eislerovi.
Gram na centimeter kubický

Gram na centimeter kubický je odvodená jednotka sústavy SI pre hustotu, definovaná ako hmotnosť v gramoch delené objemom v centimetroch kubických. Kvôli svojej praktickosti, (lebo sa ňou lepšie pracuje než kilogramom na meter kubický) sa bežne využíva v chémii, na meranie hustoty v látkach.Oficiálne sa gram na centimeter kubický označuje symbolmi g/cm3 alebo g·cm−3.
Dalia Grybauskasová

Dalia Grybauskasová (; * 1. marec 1956, Vilnius, Litva) je bývalá litovská prezidentka, bývalá ministerka financií a členka Európskej komisie pre vzdelanie a kultúru.
Životopis.
Narodila sa v robotníckej rodine, jej matka Vitalija Korsakaitės (1922-1989) bola predavačka, otec Polikarpas Grybauskas (1928-2008) bol elektrikár a vodič.
Maturovala na strednej škole Salomėja Nėrisa, v roku 1983 ukončila štúdium politickej ekonómie na univerzite v Leningrade, v roku 1988 v Moskve habilitovala na doktorku vied. V rokoch 1983 až 1989 bola členkou Komunistickej strany Sovietskeho zväzu a do roku 1990 bola členkou Komunistickej strany Litvy. 
Vedeckú hodnosť jej v Litve nostrifikovali na doktorku sociálnych vied - odbor ekonomika. V roku 1991 na Georgetown University v inštitúte Medzinárodných ekonomických stykov absolvovala špeciálny program pre vedúcich činiteľov. Hovorí anglicky, rusky, poľsky a francúzsky.
V rokoch 2001 až 2004 bola litovská ministerka financií. V máji 2004 sa stala členkou Európskej komisie v čele s Romanom Prodim zodpovednou za oblasť rozpočtu a finančného plánovania. Od novembra 2004 bola členkou Európskej komisie na čele s José Barrosom a jej portfóliom boli vzdelávanie a kultúra.
Prvá prezidentka Litvy.
17. mája 2009 bola v prvom kole ako prvá žena zvolená prezidentkou Litvy, keď získala 68,21% hlasov pri volebnej účasti takmer 52% oprávnených voličov. Inaugurácia sa konala 12. júla 2009.
V roku 2014 kandidovala na druhé funkčné obdobie, v prvom kole získala 45,89% hlasov a postúpila do druhého kola spolu s bývalým ministrom financií a europoslancom Zigmantasom Balčytisom, ktorý získal 13 , 62% hlasov. Druhé kolo volieb v máji 2014 vyhrala ziskom 57,9% hlasov, Balčytis získal 40,1% hlasov.
Zhoršenie litovsko-ruských vzťahov.
V novembri 2014 označila Rusko za "teroristický štát" a obvinila ho z "agresie proti Ukrajine". Proti tomu sa ostro ohradilo ruské ministerstvo zahraničia, ktoré jej slová označilo za extrémistické. Skupina poslancov ruskej Štátnej dumy, vedená komunistami, vyzvala ruskú vládu, aby s Litvou prerušila diplomatické styky. Ani potom prezidentka svoje výroky nezmiernila. "Na východe Ukrajiny operujú ruskí vojaci. Štát, ktorý vysiela k susedovi ťažkú bojovú techniku bez označenia, vykazuje príznaky terorizmu, " uviedla.
Na konci februára 2015 podporila obnovenie povinnej brannej povinnosti Litovčanov v dôsledku ruskej agresie na Ukrajine.
Laimdota Straujumsová

Laimdota Straujumsová alebo Laimdota Straujumová (; * 24. február 1951, Latgale, Lotyšsko) je lotyšská politička a ekonómka, ktorá od januára 2014 do februára 2016 zastáva funkciu predsedu vlády Lotyšska, ako prvá žena v tomto úrade. Predchádzajúce tri roky 2011-2014 bola ministerkou poľnohospodárstva.
Od októbra 2000 do 2006 pôsobila na ministerstve poľnohospodárstva ako štátna tajomníčka. V rokoch 2007 - 2010 potom rovnakú pozíciu plnila na ministerstve regionálneho rozvoja a samosprávy. Do kabinetu Dombrovskisa bola vymenovaná 25. októbra 2011 na pozíciu ministerky poľnohospodárstva.
Potom, čo premiér Valdis Dombrovskis rezignoval na svoju funkciu, nominovala ju 5. januára 2014 strana Vienotība do tohto úradu. Kandidatúru podporili, ako koaliční partneri Reformu partija a Národná aliancia, tak aj opozičný subjekt Únia zelených a farmárov.
Urbura

Urbura môže byť:
Domorazské louky

Domorazské louky je prírodná pamiatka ev. č. 1175, ktorá sa nachádza v okrese Nový Jičín južne od obce Hostašovice. Lokalitu spravuje Agentúra ochrany prírody a krajiny ČR.
Ochrana.
Predmetom ochrany sú lúky s hojným výskytom vstavačovitých.
Vrásový soubor v Klokočůvku

Vrásový soubor v Klokočůvku je prírodná pamiatka ev.č.1959 ležiaca západne od dediny Klokočůvek, miestnej časti mesta Odry v okrese Nový Jičín. Pamiatku spravuje Agentúra ochrany prírody a krajiny ČR.
Ochrana.
Predmetom ochrany je prirodzený odkryv skalného defilé hradecko-kyjovického súvrstvia moravsko-sliezskeho kulmu.
Prírodná pamiatka je tvorená zvetranými siltovcami až ílovými bridlicami, miestami jemnými drobami šedých farieb doskovitej až tenko lavicovitej vrstevnatosti. Dominantným prvkom je tzv. "Dračí skála", nazývaná tak podľa malej jaskyne na úpätí, v ktorej podľa povesti sídli drak. Je intenzívne zvrásnená priamymi, šikmými, prevrátenými, ležatými aj ponorenými vrásami v rádoch decimetrov až metrov.
V poraste prírodnej pamiatky sa vyskytuje chránená mesačnica trváca, ďalej veternica iskerníkovitá a chochlačka plná.
Meandry Staré Odry

Meandry Staré Odry je prírodná pamiatka ev. č. 2083 neďaleko obce Jeseník nad Odrou v okrese Nový Jičín. Oblasť spravuje AOPK ČR Správa CHKO Poodří.
Ochrana.
Predmetom ochrany je zvyšok pôvodného meandrujúceho koryta Odry s množstvom tôní a pobrežnými porastami s pestrou skladbou.
Flóra.
Cenné sú hlavne brehové porasty pozdĺž meandrujúceho toku. Rastú tu prevažne dreviny ako jaseň štíhly, brest väzový, dub letný, čremcha obyčajná, jelša lepkavá, jelša sivá, vŕba krehká, vŕba biela a lipa malolistá.
Na periodicky zaplavovanej lúke, ktorá je tiež súčasťou prírodnej pamiatky, rastie okrem iných krvavec lekársky.
Fauna.
Tône poskytujú útočisko mnohým druhom živočíchov a slúži k rozmnožovaniu obojživelníkom. Na lúke sa vyskytuje okrem iného chránený modráčik bahniskový.
Zdravie (rozlišovacia stránka)

Zdravie môže byť:
Jantár (rozlišovacia stránka)

Jantár môže byť:
Periskop (rozlišovacia stránka)

Periskop môže byť:
Lady Popular

Lady Popular je bezplatná online počítačová hra bežiaca v webovom prehliadači, vyvinutá bulharskou softvérovou spoločnosťou XS Software. Hra bola pôvodne vydaná na konci roku 2009 a v roku 2012 bola spustená jej druhá hlavná verzia ako separátna hra pod názvom „Lady Popular Módna Aréna“. Lady Popular je dress-up (obliekacia) hra, ktorá cieli na ženské publikum. Bola preložená do 21 jazykov a má viac ako 8 miliónov zaregistrovaných používateľov.
O hre.
Hráč sa musí najprv zaregistrovať. Hra začína vytvorením ženskej osoby, ktorá je nazývaná „Lady“. Potom si môže zmeniť vzhľad svojej Lady (účes, nalíčenie atď), vytvoriť outfity, prenajať apartmán, spolupracovať s či súťažiť proti iným hráčom v Módnej aréne. K dispozícií sú správy, komentáre a chat. Prebieha tiež niekoľko súťaží.
Mesto.
Mesto je miesto, kde Lady nájde všetko čo potrebuje:
Módna Aréna.
Módna Aréna je hlavný systém v hre, ktorý umožňuje hráčom vyhrať smaragdy (pre nakupovanie) a získať skúsenosť (pre zvýšenie úrovní). V Módnej Aréne hráč si musí vybrať inú Lady a obe si budú porovnávať vzájomne svoju Popularitu. Popularita obsahuje 6 charakteristík: Kreativita, Elegancia, Pôvab, Dôvera, Sebaistota a Lojalita.
Súťaže.
V Lady Popular sú k dispozícii 3 súťaže – Pódium, módna aréna a súťaž krásy. Súťaž krásy a Módna aréna sú vysvetlené vyššie. Pódium je založené na hodnotení každej Lady získanom za hlasovacie obdobie každej súťaže (mesačne). Pódium znamená, že iné lady hlasujú a po sčítaní hlasov sa vyberú 3 víťazky v každej zo súťaží.
Lady kluby.
Lady kluby boli spustené v roku 2013 a umožňujú hráčom hrať spolu ako tím. Každý hráč si môže vytvoriť svoj vlastný Lady klub alebo sa stať členom iného klubu. 
Večierok.
Hráči majú možnosť organizovať zásnubný večierok a pozývať iných hráčov, ale najskôr je potrebné splniť niektoré úlohy. Ak chce lady vytvoriť večierok, musí pozbierať darčeky od všetkých priateľov, a nakoniec ju jeden požiada o ruku.
Outremer

Outremer alebo moderne outre-mer je francúzsky výraz pre "zámorie". V dobách križiackych výprav Outremer znamenalo všeobecné označenie pre križiacke štáty, ktoré boli založené na východnom pobreží Stredozemného mora po prvej križiackej výprave: Edesské grófstvo, Antiochijské kniežatstvo, Tripolské grófstvo a predovšetkým pre Jeruzalemské kráľovstvo. Slovo Outremer sa používalo aj ako synonymum k označeniam Levanta, Sýria alebo Palestína a pre časti dnešného Izraela, Jordánska a Libanonu.
Výraz Outremer sa tiež používa vo francúzštine všeobecne pre krajiny "za morom". Napríklad francúzsky kráľ Ľudovít IV. bol prezývaný "Louis d'Outremer", pretože bol vychovaný v Anglicku.
V modernom poňatí je výraz "outre-mer" používaný ako výraz pre zámorie a predovšetkým pre francúzske zámorské departementy a územia (po francúzsky "départements d'outre-mer et territoires d'outre-mer"), takzvané Zámorské Francúzsko.
Budova Slovenského národného múzea (Martin)

Budova Slovenského národného múzea v Martine (tiež aj Stará budova Slovenského národného múzea) je prvým účelovým zariadením múzea Slovákov. Základný kameň jej výstavby bol položený 8. augusta 1906, stavba financovaná zpolovice z národnej zbierky bola dokončená v roku 1907 a rok nato boli prvý raz sprístupnené prvé národné expozície. V súčasnosti je 1. budova SNM sídlom Múzea Andreja Kmeťa. Od roku 1965 je evidovaná ako kultúrna pamiatka a roku 1963 bola vyhlásená za Národnú kultúrnu pamiatku. V Ústrednom zozname pamiatkového fondu je pod číslom 576/1.
Budova.
O založenie Slovenského národného múzea v Martine a výstavbu jeho prvej budovy sa zaslúžil Andrej Kmeť. Budova bola vystavená podľa projektu Milana Michala Harminca, ktorý stavbu aj dozoroval. Budova bola vystavaná v novoklasicistickom slohu, je dvojpodlažná, má tri trakty do tvaru U. Finančné náklady stavby činili 115.924,87 korún, z čoho bola polovica získaná národnou zbierkou. V roku 1908 boli v objekte sprístupnené pre verejnosť prvé národné expozície a to: historické, archeologické, numizmatické, zoologické, botanické, paleontologické a mineralogické. Významnou bola aj expozícia národopisná a obrazáreň. 
Od roku 2004 je Múzeum Andreja Kmeťa súčasťou Slovenského národného múzea v Martine
Súčasné ezpozície.
Príroda Turca.
Výstava venované živej a neživej prírode Turca. Z geologických zaujímavostí je najmä zbierka opálov, vzorka zlata a striebra
Kmetianum.
Je venovaná pôvodnej výstave Andreja Kmeťa z roku 1908 aj s použitím pôvodných exponátov. V rámci tejto expozície je aj nález mamuta pri Beši, ktorého osobne vykopal Andrej Kmeť.
Majstrovstvá sveta v póle mužov 2015

Majstrovstvá sveta v póle mužov 2015 boli v poradí 10. majstrovstvá sveta v jazdeckom póle mužov, ktoré organizuje Medzinárodná federácia póla (FIP). Konali sa od 27. marca1. apríla 2015 v meste Vitacura (súčasť hlavného mesta Santiaga), v provincii Santiago, v Čile, za účasti 6 tímov. Oproti minulému šampionátu sa počet účastníkov znížil o 4 tímy. Čile bolo organizátorom svetového šampionátu druhýkrát, predtým hostilo turnaj v roku 1992, v Santiagu. Všetky zápasy sa odohrali v areáli klubu "Club de Polo y Equitación San Cristóbal". Svoj druhý titul získalo domáce družstvo Čile, ktoré vo finálovom zápase zvíťazilo nad USA.
Dromeus zo Stymfélu

Dromeus ("Dromeus") bol dvojnásobný olympijský víťaz v dolichu v 5. stor. pred Kr.
Dromeus zo Stymfélu na Peloponéze zvíťazil v dolichu, t. j. "v dlhom behu" na 74. a 75. olympijských hrách v rokoch 484 a 480 pred Kr. Okrem víťazstiev v Olympii, zvíťazil dvakrát v tejto disciplíne na pythijských, trikrát isthmiských a päťkrát na nemejských hrách. V Olympii zaviedli dolichos na 15. hrách v roku 720 pred Kr. Spočiatku sa bežal len na sedem stadií (napokon až na 24 stadií) Prvým víťazom tejto disciplíny bol Akanthos zo Sparty.
Staroveký autor Pausanias uvádza, že Dromeus sa počas tréningu rozhodol jesť mäso a tak porušil dovtedy platnú diétu olympijských športovcov, "„syra podávaného z košov.“" Diétna strava olympijských športovcov pozostávala z mäkkého syra, sušených fíg a pšeničného chleba. Pausanias počas návštevy Olympie videl v olympijskej "Altide" aj sochu Dromea, ktorú vytvoril sochársky majster Pythagoras z Rhégia.
Extraliga hádzanárov 1994/95

Extraliga hádzanárov v sezóne 1994/95 bol v poradí 2. ročník najvyššej hádzanárskej ligy mužov, spravovanej Slovenským zväzom hádzanej. Súťaž niesla dobový názov "I. liga" a zúčastnilo sa jej 10 družstiev, rovnako ako v minulej sezóne. Novým majstrom sa stalo družstvo Agro VTJ Topoľčany.
Systém súťaže.
Systém súťaže bol rovnaký ako v minulej sezóne. Súťaž sa skladala z dvoch častí - základnej a nadstavbovej. Základná časť pozostávala z 18 kôl a každý s každým sa v nej stretol raz doma a raz vonku. Po základnej časti nasledovala nadstavbová časť, v ktorej sa družstvá rozdelili do dvoch skupín, do skupiny o 1. až 6. miesto a do skupiny o 7. až 10. miesto. V nich odohrali zápasy s každým družstvom raz doma a raz vonku. Víťaz skupiny o prvú šestku sa stal majstrom Slovenska. Posledné družstvo v skupine o 7. až 10. miesto zostúpilo do nižšej súťaže.
SunTrust Plaza

SunTrust Plaza (pôvodný názov One Peachtree Center) je druhý najvyšší mrakodrap v Atlante. Má 60 poschodí a výšku . Je postavený v postmodernom štýle, architektom je John Portman. Nachádzajú sa v ňom kancelárske priestory. Výstavba prebiehala v rokoch 1989 – 1992.
Kenwood Limited

Kenwood je významný výrobca kuchynských spotrebičov, ktorý pôsobí v 44 krajinách. Značka má britské korene a je vlastnená skupinou De’Longhi. Značka Kenwood navrhuje, vyrába a predáva kuchynské spotrebiče vrátane kuchynských robotov, mixérov, food processorov, kanvíc a toastovačov.
Spoločnosť založil v roku 1947 Kenneth Maynard Wood v meste Woking a s výrobou pôvodne začal vo svojej garáži. Jeho zámerom bolo uľahčovať ženám prácu v kuchyni navrhovaním spotrebičov, ktoré ušetria čas. V roku 1962 sa spoločnosť rozrástla natoľko, že jej pôvodné výrobné priestory nestačili, a presťahovala sa do Havantu, kde funguje dodnes. Vo svete sa každé tri sekundy predá jeden spotrebič značky Kenwood.
História.
40. roky 20. storočia
Prvým produktom značky Kenwood bol prelomový toastovač vynájdený Kennethom Woodom, ktorý bol uvedený na trh v roku 1947 pod označením A100. Bol to prvý spotrebič svojho druhu v Európe, vďaka ktorému bolo možné opiecť chleba z oboch strán, bez toho, aby s ním bolo treba manipulovať.
50. až 60. roky 20. storočia
O tri roky neskôr, v roku 1950, uzrela svetlo sveta prvá verzia kuchynského robota Kenwood Chef, ktorá bola uvedená na výstave Ideal Home (Ideálny domov). Spotrebič bol vyvinutý tak, aby si poradil aj s najzložitejšími kuchynskými úlohami a mal 3 výstupy s rôznymi rýchlosťami, vďaka čomu mohli spotrebitelia pripravovať najrôznejšie pokrmy pomocí rôznych nadstavcov. Do jedného týždňa od uvedenia na trh vypredal obchodný dom Harrods všetky skladové zásoby. V 60. rokoch 20. storočia už Kenwood Chef oslavoval úspechy po celom svete.
70. až 80. roky 20. storočia
Kenwood bol tiež prvým výrobcom, ktorý svoje produkty vybavil elektrickým voličom rýchlosti. Túto funkciu začali spotrebiče ponúkať v roku 1973. Prvý food processor tejto spoločnosti bol uvedený na trh v roku 1979. V roku 1989 bola otvorená prvá továreň spoločnosti Kenwood v Číne, do ktorej značka investovala, aby dokázala vyhovieť po narastajúcom dopyte.
90. roky 20. storočia až prvá dekáda 21. storočia
V roku 1997 Kenneth Wood zomrel vo veku 81 rokov po krátkej chorobe.
Dnes má spoločnosť viac než 80 medzinárodných distribútorov. V roku 2000 sa značka Kenwood stala súčasťou skupiny De’Longhi Group.
V roku 2009 uviedla značka Kenwood na trh kuchynský robot Cooking Chef, prvý kuchynský robot so vstavaným indukčným ohrevom, ktorý súčasne varí a mieša.
Pôvodný dizajnér robota Kenwood Chef, Kenneth Grange, bol za svoje služby dizajnu v roku 2013 povýšený do šľachtického stavu.
Produkty.
Produkty Kenwood zahŕňajú nasledujúce kategórie:
• Kuchynské roboty
• Príprava jedál a nápojov (food processory, mixéry, odšťavovače)
• Raňajky (kanvice, toastovače, kávovary)
Írsky smotanový alkoholický nápoj Baileys bol prvýkrát pripravený pomocou robota Kenwood.
Design a inžinierstvo.
Spoločnosť je dnes synonymom vysoko kvalitných spotrebičov, ktoré v rodinách vydržia po celé generácie. Podla BBC sa modely Chef stále používajú aj po 40 rokoch od zakúpenia.
Jodid fosforitý

Jodid fosforitý (PI3) je anorganická zlúčenina fosforu a jódu. Za bežných podmienok sa jedná o nestabilnú temne červenú kryštalickú látku, ktorá prudko reaguje s vodou. Je pomerne rozšíreným omylom, že je jodid fosforitý príliš nestabilný na to, aby sa dal skladovať. V skutočnosti je bežne v predaji. Široko sa používa v organickej chémii pre konverziu alkoholov na alkyljodidy. Je tiež silným redukčným činidlom. Fosfor tvorí s jódom tiež tetrajóddifosfán (P2I4), existencia jodidu fosforečného (PI5) pri izbovej teplote je však nejasná, skôr sa jedná o kokrystalizát jodidu fosforitého s jódom.
Vlastnosti.
Jodid fosforitý má rozpustený v sírouhlíka v zásade nulový dipólový moment, pretože väzba PI nemá takmer vôbec dipólový charakter. Táto väzba je navyše slabá, PI3 je oveľa menej stabilná ako iné fosforečné halogenidy; Štandardné zlučovacie entalpia je len -46kJ/mol (pevná látka). Atóm fosforu má v nukleárnej magnetickej rezonančnej spektroskopii posun 178 pm (vyššia frekvencia než kyseliny trihydrogenfosforečnej).
Reakcia.
Jodid fosforitý búrlivo reaguje s vodou za vzniku kyseliny fosforitej (H3PO3) a jodovodíkovej (HI), uvoľňujú sa tiež malé množstvá fosfánu a zlúčenín P-P. S alkoholy tvorí alkyljodidy; táto reakcia je hlavnou oblasťou použitia jodidu fosforitého.
Jodid fosforitý má tiež silné redukčné účinkami. Redukuje sulfoxidy na tioétery, a to aj pri -78° C. Zahrievanie roztoku jodidu fosforité v 1-jódbután s červeným fosforom vyvoláva redukciu na tetrajóddifosfán( P2I4).
Príprava.
Obvyklou metódou prípravy jodidu fosforitého je priama reakcia prvkov, väčšinou pridávaním jódu do roztoku bieleho fosforu v sirouhlíku:
Možno tiež využiť prevod chloridu fosforitého (PCl3) na jodid fosforitý pôsobením jodovodíka alebo niektorých kovových jodidov.
Použitie.
Jodid fosforitý sa používa v laboratóriu pre konverziu primárnych alebo sekundárnych alkoholov na alkyljodidy. Alkohol je tu mnohokrát nielen reaktantom ale aj rozpúšťadlom. Jodid fosforitý sa často generuje "in situ" reakciou červeného fosforu s jódom za prítomnosti alkoholu. Napríklad konverzií metylalkoholu možno získať jódmetán:
Alkyljodidy sú zlúčeniny užitočné pre nukleofilné substitučné reakcie a pre prípravu Grignardových reagencií.
Ústav pro českou literaturu Akademie věd České republiky

Ústav pre českú literatúru AV ČR je verejná výskumná inštitúcia so sídlom v Prahe, zriadená Akadémiou vied Českej republiky s cieľom vykonávať vedecký výskum českej literatúry, prispievať k využitiu jeho výsledkov a zaisťovať výskumnú infraštruktúru. Jeho činnosť zahŕňa literárnu históriu a teóriu, lexikografiu, editologii, textologii, bibliografii a ďalšie literárnovedné disciplíny. Vydáva časopis "Česká literatura", prevádzkuje knižnicu a niekoľko internetových databáz (Slovník českej literatúry po roku 1945 on-line, Česká elektronická knižnica, digitalizovaný archív časopisov, Bibliografia českej literárnej vedy ai.) Je pokračovateľom Ústavu pro českou literaturu Československej akadémie vied a umení, vzniknutého v septembri 1948.
Okrem sídla v Prahe má aj pobočku v Brne.
Činnosť a poslanie.
Ústav pre českú literatúru AV ČR, v.v.i., je vedecký ústav, ktorý zabezpečuje základný výskum českej literatúry od počiatkov do súčasnosti. Podľa platnej zriaďovacej listiny z 28. júna 2006 bol zriadený s cieľom uskutočňovať vedecký výskum v oblasti českej literatúry, prispievať k využitiu jeho výsledkov a zabezpečovať infraštruktúru výskumu. Venuje sa literárnej histórii a teórii, literárnovednej lexikografiu, editologii, textologii, bibliografii a iným odborom literárnej vedy.
Podľa výročnej správy za rok 2010 je jediným neuniverzitnom pracoviskom v Česku, ktoré vykonáva základný literárnovedný výskum. Je hlavnou inštitúciou literárnovednej bohemistiky vo svetovom meradle.
Služby pre verejnosť.
UCL okrem vedeckej činnosti zriaďuje a udržiava informačné zdroje, prístupné pre širokú verejnosť. Patria k nim:
Publikácie.
UCL vydáva dvojmesačník "Česká literatura". Ročníky 1953-2000 sú sprístupnené prostredníctvom projektu Kramerius AV ČR. Vydáva aj knižné publikácie v niekoľkých edíciách (Edícia K, Dokumenty, Theoretica &amp; historica, Varianty).
Hodnotenie.
Na konci roka 2010 bol UCL jedným z pätnástich popredných českých vedeckých ústavov, zahrnutých do Medzinárodného auditu vedy, výskumu a inovácií v Česku vedeného spoločnosťou Technopolis. Výsledná správa spomenula unikátnu a fundamentálnu úlohu UCL vo výskume českej literatúry a literárnej kultúry. Ocenila veľké úsilie, ktoré ústav venuje sprístupneniu získaných poznatkov elektronicky prostredníctvom internetu, ako unikátny a vynikajúci z hľadiska kvality a rozsahu. Na záver uviedla, že UCL je strediskom mimoriadneho významu ako pre Česko, tak pre zahraničných bohemistov.
História.
Založenie výskumného ústavu pre českú literatúru sa začalo pripravovať na pôde Československej akadémie vied a umení v roku 1946, krátko po založení Ústavu pro jazyk český. Organizačný poriadok bol schválený v júni 1947, Ústav pre českú literatúru začal pracovať 1. septembra 1948. Roku 1953 bol začlenený do Československej akadémie vied a v roku 1993 do Akadémie vied Českej republiky.
Dolichos

Dolichos alebo Dolichus ("dolichos") môže byť:
Burzenland

Burzenland (lat. "terra Borza", rum. "Țara Bârsei", maď. "Barcaság") je nemecký názov historického územia na juhovýchode Sedmohradska (ležiaceho dnes v Rumunsku), s Brašovom ("nem. Kronstadt") ako najdôležitejším mestom. 
Geografia.
Burzenland sa nachádza v kotline, ležiacej v karpatskom oblúku (v Južných Karpatoch). Dá sa približne ohraničiť sídlami Feldioara ("Marienburg") na severe, Râșnov ("Rosenau") na juhozápade a Prejmer ("Tartlau") na juhovýchode. Územie je pomenované podľa rieky Burzen (rum. "Bârsa"), ktorá sa vlieva do Oltu ("Alt"), pravostranného prítoku Dunaja.
Dejiny.
V roku 1211 daroval uhorský kráľ Ondrej II. územie Burzenlandu rádu nemeckých rytierov, aby ho kolonizovali a zároveň pomohli Uhorsku proti prenikajúcim Kumánom. Rád nemeckých rytierov tu postavil viacero hradov a pozýval na územie nemeckých kolonistov. Osadníci sa regrutovali predovšetkým z radov sedmohradských Sasov, ktorí žili v susednom území okolo mesta Sibiu ("Hermannstadt") (Sieben Stühle), ale boli medzi nimi aj osadníci priamo z Nemecka. O necelých 14 rokov (1225) bol rád nemeckých rytierov z územia vyhnaný, pretože mal v pláne zriadiť na území rádový štát nezávislý od uhorského kráľa.
Nemeckí kolonisti v Burzenlande ale zostali a preukázali vysoký stupeň organizácie, čo vyústilo do autonómie trvajúcej od roku 1224 až do 19. storočia v rámci tzv. Kráľovej zeme (nem. "Königsboden", lat. "Fundus Regius", maď. "Királyföld"). V roku 1876 bol Burzenland v rámci veľkej administratívnej reformy Sedmohradska začlenený do uhorskej brašovskej župy. Potom, čo sa Sedmohradsko stalo v roku 1920 súčasťou Rumunska, zostal Burzenland súčasťou rumunskej brašovskej župy.
Sídla.
Prvý uvádzaný názov je v nemčine, v zátvorkách sú rumunské názvy:
Extraliga hádzanárov 1995/96

Extraliga hádzanárov v sezóne 1995/96 bol 3. ročník najvyššej hádzanárskej ligy mužov, spravovanej Slovenským zväzom hádzanej. Súťaž niesla dobový názov "I. liga" a súťažilo v nej 10 družstiev. Družstvo VÚB Agro VTJ Topoľčany obhájilo svoje minuloročné víťazstvo.
Systém súťaže.
Systém súťaže bol rovnaký ako v minulej sezóne. Súťaž sa skladala z dvoch častí - základnej a nadstavbovej. Základná časť pozostávala z 18 kôl a každý s každým sa v nej stretol raz doma a raz vonku. Po základnej časti nasledovala nadstavbová časť, v ktorej sa družstvá rozdelili do dvoch skupín, do skupiny o 1. až 6. miesto a do skupiny o 7. až 10. miesto. V nich odohrali zápasy s každým družstvom raz doma a raz vonku. Víťaz skupiny o prvú šestku sa stal majstrom Slovenska. Posledné družstvo v skupine o 7. až 10. miesto zostúpilo do nižšej súťaže.
Extraliga hádzanárov 1996/97

Extraliga hádzanárov v sezóne 1996/97 bol 4. ročník najvyššej hádzanárskej ligy mužov, spravovanej Slovenským zväzom hádzanej. Súťaž niesla naposledy dobový názov "I. liga" a súťažilo v nej 10 družstiev. Novým majstrom sa stalo družstvo HK VSŽ Košice, ktoré vo finálovom dueli zvíťazilo nad ŠKP Bratislava.
Systém súťaže.
Systém súťaže sa oproti minulej sezóne pozmenil. Súťaž sa skladala z dvoch častí - základnej a z play-off. Základná časť pozostávala z 18 kôl a každý s každým sa v nej stretol raz doma a raz vonku. Po základnej časti namiesto nadstavbovej časti nasledovalo play-off, prvýkrát v histórii tejto súťaže. Prvých osem družstiev postúpilo do štvrťfinále, ktoré sa hralo na 3 víťazné zápasy. Družstvá z neho postúpili do semifinále a neskôr do finále. Ostatné duely play-off o umiestnenie sa hrali na 2 víťazné zápasy. Posledné 2 družstvá odohrali play-off o konečné 9. miesto. Kvôli zníženiu počtu družstiev v nasledujúcej sezóne zostúpili posledné 2 družstvá a žiadne družstvo nepostúpilo z nižšej súťaže.
Sedlnické sněženky

Sedlnické sněženky je prírodná pamiatka ev. č. 1139 v obci Sedlnice v okrese Nový Jičín. Táto prírodná pamiatka je pomerne rozsiahla, je rozložená na štyroch miestach a tiahne sa údolím potoka Sedlnice, cez celú dedinu. Oblasť spravuje Agentúra ochrany prírody a krajiny ČR.
Ochrana.
Predmetom ochrany je najbohatšie nálezisko snežienky jarnej "(Galanthus nivalis)" v povodí rieky Odry. Fragmenty dubohrabín, jaseňovo-jelšových lužných lesov a striedavo vlhkých bezkolencových lúk nadväzujúcich na vodný tok Sedlnice, s výskytom osobitne chránených druhov rastlín a živočíchov.
Zdroj.
Váňův kámen

Váňův kámen je prírodná pamiatka ev. č. 1664 neďaleko obce Kopřivnice v okrese Nový Jičín. Oblasť spravuje Agentúra ochrany prírody a krajiny ČR.
Ochrana.
Predmetom ochrany je významný skalný útvar - dominantného odkryvu jurského vápenca s výraznou brekciovou textúrou.
Pamiatka sa v celom rozsahu prekrýva s EVL "Štramberk".
Prístup.
K Váňovmu kameňu sa dostanete po modrej turistickej značke po Lašskom náučnom chodníku z námestia v Kopřivnici, ktorý ďalej pokračuje k rázcestníku Štramberk - pod Bílou Horou. Ak tu opustíte modrú turistickú značku môžete po druhej trase Lašského náučného chodníka dôjsť až na vrchol Bílej hory s rozhľadňou.
Fotograf (rozlišovacia stránka)

Fotograf môže byť:
Tomáš Medveď

Tomáš Medveď (* 31. december 1973, Košice) je bývalý slovenský futbalista.
Klubová kariéra.
Futbalový svetobežník, v slovenskej lige obliekol postupne dresy rekordných ôsmich klubov. Prvý ligový gól strelil v drese Dukly Banská Bystrica 21. augusta 1993 v stretnutí s Interom Bratislava (1:3). V sezóne 2004/2005 sa stal kráľom strelcov maďarskej ligy a najlepším cudzincom z krajín EÚ. Bol prvým slovenským futbalistom, ktorý hral v čínskej futbalovej lige.
Úspechy.
Klubové
Individuálne
Velký kámen (okres Nový Jičín)

Velký kámen je prírodná pamiatka ev. č. 2061 juhovýchodne od obce Veřovice v okrese Nový Jičín. Oblasť spravuje AOPK ČR Správa CHKO Beskydy.
Ochrana.
Predmetom ochrany je cenný geomorfologický útvar a fragment lesného prirodzeného charakteru s vysokou biodiverzitou.
Miroslav Nemec (futbalista)

Miroslav Nemec (* 26. september 1971, Banská Bystrica) je futbalový tréner a bývalý slovenský futbalista.
Hráčska kariéra.
Futbalové začiatky Miroslava Nemca sú spojené s družstvom Agrostav Sásová, kde hrával od svojich 12-tich rokov až do nástupu na základnú vojenskú službu. Počas základnej vojenskej služby hrával za "B" družstvo Banská Bystrica "B". Po ukončení vojenskej služby hral 3. ligu za družstvo FC Selce. Od roku 1996 začal hrávať najvyššiu národnú ligu a to za družstvá Tatran Prešov, 1. FC Košice, DAC Dunajská Streda, MŠK Žilina, FK Matador Púchov, FK Atyrau (Kazachstan) a FC Ekibastuzets (Kazachstan). Po návrate z Kazachstanu ukončil svoju futbalovú kariéru. Futbal hrával ďalej, ale už iba v nižších regionálnych súťažiach. Za sezónu 2011/2012 bol členom Jedenástky ObFZ Žilina.
Po skončení futbalovej kariéry zostal pri futbale a to v pozícii futbalového trénera. Podarilo sa mu získať FFU PRO Coaching Award UEFA PRO DIPLOMA. Svoje teoretické znalosti v rokoch 2006 až 2015 prakticky aplikoval v MŠK Žilina, kde pôsobil ako asistent hlavného trénera A družstva, ale aj ako hlavný tréner U-19 a B družstva. Od júna 2015 do septembra 2015 pôsobil v prvoligovom klube TS Podbeskidzie Bielsko-Biala (Poľsko), ako asistent trénera Dariusza Kubického. Od októbra 2015 pôsobil ako hlavný tréner družstva OFK Teplička nad Váhom, účastníka II. ligy (DOXXbet liga). Jeho úlohou bolo zachrániť družstvo v II. lige, čo bolo splnené. Od októbra 2016 bol hlavným trénerom A družstva MFK Frýdek Místek (2. česká liga). Jeho úlohou bolo zachrániť družstvo v II. lige, čo bolo splnené. Od roku 2017 bol hlavným trénerom A družstva Telen Vision (2. liga v Zimbabwe). Tam pôsobil až do januára 2020, kedy začal pôsobiť ako asistent trénera FC Nitra. Od 6. marca do júla 2020 bol hlavným trénerom FC Nitra. Od 1. júna 2021 do roku 2022 bol hlavným trénerom družstva MFK Zemplín Michalovce, účastníka Fortuna ligy. V roku 2023 sa vrátil do klubu FC Talen Vision a v súčasnosti je manažérom v klube Tadamon Sour SC Lebanon.
Európske klubové zápasy.
2003/2004: FK Matador Púchov - UEFA pohár (4 zápasy/2 góly - FC Sioni Bolnisi, FC Barcelona)
2002/2003: MŠK Žilina - UEFA Champions League (2 zápasy - FC Basel 1893)
2000/2001: 1. FK Košice - UEFA Cup (2 zápasy - GAK Graz)
Úspechy.
2008 (MŠK Žilina) - postup do skupinovej fázy Pohára UEFA (asistent hlavného trénera D. Radolského)
2010 (MŠK Žilina) - postup do skupinovej fázy Ligy majstrov (asistent hlavného trénera P. Hapala)
2002, 2003 (MŠK Žilina) - Slovenský futbalový majster (hráčska kariéra)
2007, 2010, 2012 (MŠK Žilina) - Slovenský futbalový majster (asistent hlavného trénera P. Vrbu, P. Hapala, F. Adelaara)
2012 (MŠK Žilina) - víťaz Slovenského pohára (asistent hlavného trénera F. Adelaara)
The One I Love

„The One I Love“ je rocková balada americkej skupiny R.E.M. Bola vydaná z ich piateho štúdiového albumu "Document" ako singel na 7" vynilovej platni v roku 1987. Singel dśa stal ich prvým hitom, a dosiahol 9. miesto v americkom rebríčku Billboard Hot 100, 14. miesto v Kanade a v roku 1991 16. miesto v britskom rebríčku UK Singles Chart. Režisérom hudobného videa k skladbe bol umelec Robert Longo. Kameraman bol Alton Brown.
V roku 2005 bola skladba „The One I Love“ zaradená na 57. miesto v zozname 100 Greatest Guitar Tracks časopisu "Q". V roku 2012 vyhlásil časopis "Slant" skladbu za 38. najlepší singel 80. rokov.
Zoznam skladieb.
Všetky skladby napísali Bill Berry, Peter Buck, Mike Mills a Michael Stipe ak nie je uvedené inak.
12": IRS / IRMT 146 (UK).
1 Nahraná v McCabe's Guitar Shop, Santa Monica, Kalifornia; 24. máj 1987.
Extraliga hádzanárov 1997/98

Extraliga hádzanárov v sezóne 1997/98 bol v poradí 5. ročník najvyššej hádzanárskej ligy mužov, spravovanej Slovenským zväzom hádzanej. Súťaž niesla zmenený názov – "Extraliga" a počet účastníkov bol oproti minulej sezóne znížený o 2 družstvá. Svoj tretí titul získalo družstvo HC Topoľčany, keď vo finálovom dueli zvíťazilo nad obhajcom prvenstva z HK VSŽ Košice.
Systém súťaže.
Systém súťaže sa oproti minulej sezóne opäť menil. Súťaž sa po novom skladala až z toch častí - základnej, nadstavbovej a z play-off. Základná časť pozostávala z 14 kôl a každý s každým sa v nej stretol raz doma a raz vonku. Po základnej časti nasledovala nadstavbová časť, v ktorej sa družstvá rozdelili do dvoch skupín, do skupiny o 1. až 4. miesto a do skupiny o 5. až 8. miesto, v ktorých sa započítavali body zo základnej časti. Nadstavbová časť o prvú štvorku pozostávala zo 6 kôl, v ktorej sa každý s každým doma a vonku stretol raz. Umiestnenie v tejto časti rozhodlo o semifinálových dvojiciach play-off. Po nich nasledovali duely o 3. miesto a finále, ktoré určilo majstra. Nadstavbová časť o 5. až 8. miesto pozostávala z 12 kôl, v ktorej sa každý s každým doma a vonku stretol dvakrát. Posledné družstvo z tejto skupiny zostúpilo do 1. ligy a predposledné hralo baráž s druhým tímom 1. ligy.
Extraliga hádzanárov 1998/99

Extraliga hádzanárov v sezóne 1998/99 bol 6. ročník najvyššej hádzanárskej ligy mužov, spravovanej Slovenským zväzom hádzanej. Svoj druhý titul získalo družstvo HK VSŽ Košice, ktoré vo finále zvíťazilo nad ŠKP Bratislava.
Systém súťaže.
Systém súťaže bol rovnaký ako v minulej sezóne. Súťaž sa skladala z troch častí - základnej, nadstavbovej a z play-off. Základná časť pozostávala z 14 kôl a každý s každým sa v nej stretol raz doma a raz vonku. Po základnej časti nasledovala nadstavbová časť, v ktorej sa družstvá rozdelili do dvoch skupín, do skupiny o 1. až 4. miesto a do skupiny o 5. až 8. miesto, v ktorých sa započítavali body zo základnej časti. Nadstavbová časť o prvú štvorku pozostávala zo 6 kôl, v ktorej sa každý s každým doma a vonku stretol raz. Umiestnenie v tejto časti rozhodlo o semifinálových dvojiciach play-off. Po nich nasledovali zápasy o 3. miesto a finále, ktoré určilo majstra. Nadstavbová časť o 5. až 8. miesto pozostávala z 12 kôl, v ktorej sa každý s každým doma a vonku stretol dvakrát. Posledné družstvo z tejto skupiny zostúpilo do 1. ligy a predposledné odohralo baráž s druhým tímom 1. ligy.
Travertinová kaskáda

Travertinová kaskáda je prírodná pamiatka ev. č. 1092 na západnom okraji obce Tichá v okrese Nový Jičín. Oblasť spravuje Agentúra ochrany prírody a krajiny ČR.
Ochrana.
Predmetom ochrany je významný geologický útvar- travertínový val- a lesný a lúčny biotop s výskytom osobitne chránených druhov rastlín na svahu Tichavskej hůrky. 
Umiestnenie.
Tento významný chránený prírodný výtvor sa nachádza na katastrálnom území obce Tichá. Tvorí ho výdatný sladkovodný prameň, ktorý je pravým prítokom riečky Tichavky. Vyviera na juhozápadnom úbočí Tichavy (Tichavské hůrky) vo výške asi 370 m n.m., ktorej južnú časť tvorí vápenec. Podľa rozprávania starých občanov vraj sú v podzemí trhliny, snáď aj jaskyne, kde sa drží hladina vody, ktorá práve tu vyviera a vápenec sa usadzuje na tráve, machu a okolo toku a tým sa stále koryto potôčika zvyšuje. 
Dĺžka takto vzniknutého potôčika je cca 120 m, po celej dĺžke nepriberá žiadny prítok. Potôčik vytvára recentnú travertínovú kaskádu výrazne vyvýšenú nad okolitý terén. Podložie potôčika je tvorené travertínovým valom o výške 10 - 70 cm. Vo vrcholovej časti valu je vyerodované plytké koryto, hlboké 5 - 10 cm a o rovnakej šírke. Vo svojej hornej časti preteká potôčik lesom. Cez veľkú rýchlosť tečúcej vody sú práve v týchto miestach nanášané travertínové kaskády najväčšej mocnosti. V druhej polovici toku sa vinul potôčik po okraji lúky, po povodniach v roku 1997 však došlo k zosuvu okolitých brehov a bola porušená aj dolná časť potôčika.
Vzhľadom k tomu, že vyššie opísaný útvar je jediným svojho druhu v okrese Nový Jičín, je chránený zákonom č. 40/1956 Zb. o štátnej ochrane prírody a bol vyhlásený dňom 1. 7. 1988 chráneným prírodným výtvorom "TRAVERTINOVÁ KASKÁDA".
Polykles zo Sparty

Polykles alebo Polyklés ("Polykles"/ iný prepis "Polyklés") bol víťaz v tethrippe na olympijských hrách v roku 440 pred Kr.
Polykles zo Sparty zvíťazil v tethrippe (jazdeckých pretekov dvojkolesových vozov so štvorzáprahom) na 85. olympijských hrách v roku 440 pred Kr. Tethripon sa v Olympii zaviedol na 25. hrách v roku 680 pred Kr.. Prvým víťazom tejto disciplíny bol Pagóndas z Téb.
Staroveký autor Pausanias uvádza, že Polykles, nazývaný tiež "Polychalkos" (Bohatý kovom), víťaz olympijských hier v štvorzáprahu, mal v olympijskej "Altide" sochu, ktorá mala vo svojej pravici stuhu. Pri jeho soche stáli sochy detí, jedno držalo koleso voza a druhé sa naťahovalo za stuhou. Nápis na podstavci hlásal, že Polykles v tethrippe zvíťazil i na pythijských, isthmiských a nemejských hrách.
Lineácia

Lineácia je v štruktúrnej geológii lineárne, rovnobežné usporiadanie štruktúr horniny. Jedná sa o opisný termín, ktorým možno pomenovať rôzne štruktúry vznikajúce rozmanitými spôsobmi. Tektonická lineácia je penetratívna, to znamená, že prestupuje celým objemom horniny a mala by byť pozorovateľná v celom jej objeme. Rozoznávaných býva niekoľko typov linácie: lineácia natiahnutia, krenulačná lináecia, minerálna lineácia, intersekčná lineácia a rôzne iné. Lineácia býva zaznamenávaná do geologických máp ako línia so smerom a veľkosťou sklonu.
Intersekčná lineácia je lineárne usporiadanie, ktoré vzniká prienikom dvoch plôch pretínajúcich horninu. Typickým príkladom je prienik pôvodnej vrstvovitosti a naloženej plochy foliácie, napr. kliváže. Takáto lineácia je rovnobežná s osovou rovinou vrás, ktoré pri deformácii hornín vznikajú. Pretínaním dvoch foliácii vzniká aj krenulačná folicácia, ktorá je prienikom krenulačnej kliváže a staršej foliácie.
Lineácia natiahnutia je významná tektonická lineácia vznikajúca naťahovaním minerálnych zŕn, klastov alebo fosílií v dôsledku tektonických procesov. Často vzniká v dôsledku orientácie prizmatických minerálov ako sú amfiboly, alebo prednostným usporiadaním minerálnych agregátov ako kremeňa a živcov. Dochádza k nej rotáciou pevnejších minerálov v plastickej základnej hmote, rekryštalizáciou v priebehu deformácie a rastom v deformačných tieňoch a ďalšími procesmi.
Torre Vitri

Torre Vitri je mrakodrap v hlavnom meste Panamy, Ciudad de Panamá. S celkovou výškou je druhou najvyššou budovou krajiny, hneď po Trump Ocean Club International Hotel and Tower.
Výstavba prebiehala v rokoch 2007 – 2012 a architektom bola spoločnosť Pinzón Lozano &amp; Asociados Arquitectos. Dnes je treťou najvyššou budovou Latinskej Ameriky.
Endokrinný disruptor

Endokrinný disruptor je chemická látka, ktorá môžu narúšať endokrinný systém a vyvolávať nepriaznivé účinky na človeka alebo na prírodu.
Ako endokrinné disruptory sú považované napríklad dioxíny, polychlórované bifenyly, ftaláty, DDT alebo bisfenol A.
Polykles

Polykles alebo Polyklés ("Polykles"/ iný prepis "Polyklés") môže byť:
Stříbrné jezírko

Stříbrné jezírko je prírodná pamiatka ev. č. 1340 v blízkosti dediny Jestřabí, jednej z miestnych častí mesta Fulnek v okrese Nový Jičín. Jazierko, obklopené lesom, sa nachádza v lokalite zvanej Pohořské vrchy, približne 1¼km juhozápadne od Jestřabí. Oblasť spravuje Agentúra ochrany prírody a krajiny ČR.
Ochrana.
Predmetom ochrany je zaplavená galenitová baňa, významný biotop vodných živočíchov a obojživelníkov.
Fytoestrogén

Fytoestrogén je prírodná látka s účinkom podobným estrogénu 
Ide o skupiny nesteroidných látok, z ktorých najvýznamnejšie sú izoflavóny, lignány a kumestany.
Izoflavón

 
Izoflavón je zlúčenina rastlín, ktorá sa viaže na estrogénové receptory a tým modifikuje účinok estrogénov v tele, bežne sú označované ako fytoestrogény. 
Príklady izoflavónov: genisteín, daidzeín, glycetín, formononetín, biochanín A
Výskyt: sója, ďatelina, ploštičník
Polykles z Kyrény

Polykles alebo Polyklés ("Polykles"/ iný prepis "Polyklés") bol olympijský víťaz v behu na jedno stadion v 4. stor. pred Kr.
Polykles z Kyrény zvíťazil v behu na jedno stadion na 108. olympijských hrách v roku 348 pred Kr. V behu na jedno stadion sa v Olympii súťažilo už od založenia hier v roku 776 pred Kr. a bola to na hrách jediná súťažná disciplína do roku 724 pred Kr., keď sa zaviedol aj beh na dve stadiá. Beh na jedno stadion sa ale aj naďalej považoval za hlavné preteky, menom víťaza týchto pretekov sa označovala celá olympiáda.
Olympijské víťazstvo Polykla zaznamenal cestovateľ a spisovateľ Pausanias, a to v súvislosti s datovaním víťaznej bitky macedónskeho kráľa Filipa II. proti Fókom v tzv. desaťročnej svätej vojne.